gentaiscool/nusaparagraph_emot huggingface dataset:
Sapa sing kaget nalika ana berita artis kondang Jay Z sing selingkuh saka Beyonce? Iku nggemparne jagad sosial media banget pas iku. Masarakat utawa publik ora ngandel banget apa sing wis kedadean amarga padha mikir "mosok sih?" lan pikiran ora ngandel liyane. Nanging padha karo cinta utawa tresna, selingkuh iku bisa dijelasne kanti ilmiah. Mituru idntimes, ana pirang-pirang faktor utawa alesan kenapa wong bisa selingkuh. Nomer siji selingkuh bisa kedadean ing pasangan sing padha saling gantungake ing babagan ekonomi. Yen salah sijine wis ngerasa kurang puas anggone babagan dhuwit, wis mesti dheweke bakalan golek sing luwih sugih supaya bisa memenuhu kebutuhane.

Emotion: angry
SARA iku dadi isu sing paling akeh diomongno nang masyarakat. SARA iku kepanjangan teko Suku, Agama, Ras, ambek Antargolongan. Akronim siji iki akeh banget didapati nang ndi ae. Mulai teko TV, koran, buku, sekolah, bahkan sampe obrolan sing onok nang tongkrongan. SARA iki realita sosial sing gak isok dihindari nang kehidupan masyarakat, bah iku modern bah iku tradisional, terutama nang Indonesia. Hal iki mergo Indonesia iki kaya akan kultur sing bedo-bedo teko Sabang sampe Merauke. Dadi jenenge SARA nek didelok teko kacamata netral iku varian kultur nang setiap daerah sing onok nang Indonesia. Sayange, tambah suwe terjadi pergeseran makna SARA sing marakno dadi konflik.

Emotion: angry
Awakmu tau gak ngecewakno koncomu baik iku sengojo utowo gak sengojo? Dan yaopo perasaanmu setelah ngelakoni iku dan nyadar? Pasti onok rasa bersalah nang atimu. Opo maneh nek koncomu sampe menjauh dan gak gelem ngobrol maneh karo awakmu, pasti perasaan bersalahmu tambah numpuk. Tapi awakmu kudu iling, gak oleh nyalahno awak dewe secara berlebihan. Soale kate yaopo maneh, awakmu gak isok ngatur perasaane mereka. Awakmu wes ngomong apik-apik, tapi koncomu sek kecewa. Sakjane ngono iku awakmu gak bersalah, tapi tetep njaluko sepuro. Nek koncomu tetep bersikap podo ae, berarti awakmu wes gak nduwe tanggung jawab gawe ngatur perasaane. Toh awakmu wes njaluk sepuro, dadi awakmu gak perlu mohon-mohon maneh timbangane awakmu tambah angel kabeh.

Emotion: sad
Ayo ngaku, sopo sing tau salah nyeluk jenenge uwong? Pasti awakmu podo isin kan mbarine iku? Podo, aku tau ngalami dan tau isin mergo iku sisan kok. Pasti nek wes ngono rasane awakmu pingin ngilang saking isine. Tapi gak usah kuatir, aku nduwe cara nek awakmu sek tas salah nyeluk jenenge uwong ben gak isin nemen. Mbasio tetep isin, setidake gak kenemenen lah ya. Siji, jujur opo onoke ae ben gak isin nemen, terus ngomong nek de’e iku mirip ambek koncomu. Loro, pura-pura kenal ae, mbasio gak eroh iku sopo. Telu, pasang wajah polos seakan gak mbari onok opo-opo, terus anggep celukanmu mau mek angin lalu. Papat, jupuken hp mu terus pura-pura nelfon ben gak ngetoki nek salah nyeluk. Terakhir, timbang nanggung, kenalan ae sekalian.

Emotion: shame
Momen sing paling ora enak, yen ono sing kelambine madake opo sing awak dhewe enggo, kui pas lagi melu pesta kostum, misale koyo halloween. Wong-wong kui bakal golek utowo malah gawe kostume dhewe-dhewe. Wong-wong kepengen dadi karakter sing bedo karo wong liyane sing melu pesta kui. Makana kui, awak dhewe kudu matike yen kelambi sing awak dhewe enggo kui bakal ono lan akeh kembarane opo ora. Yen misale, ono siji opo loro wong sing ngaggo kelambi sing mirip kui ora begitu masalahe. Nanging yen akeh wong, misale luwih seko 5, wong sing nganggo kelambi utowo kostum sing podo kui sing masalah.

Emotion: shame
Wong-wong sing ketemu wong sing dheweke ora kenal nganggo kelambi sing mirip koyo dheweke kui mesthi ngeroso isin. Opo meneh yen wonge kui nganggep yen pilihan fesyene kui unik lan ora bakal ono sing iso madake, dheweke mesthi tambah isin. Wong sing isin mergo ketemu wong sing kelambine mirip kui reaksine bedo-bedo. Ono sing dheweke langsung ngindari wonge kui, lan berharap dheweke ora ketemu meneh selama isih ono neng mal. Ono sing dhewke langsung nutupi kelambine nganggo jaket. Ono sing dheweke sangking isine mutuske bali seko kono. Uga ono wong sing sangkin isine dadi nesu lan malah ngelbrak wong sing kelambine podo kui.

Emotion: shame
Wis panas-panas antri dawa lan diserobot wong liya iku pancen megeli banget. Kene wis tangi isuk lan berkorban supaya bisa oleh nomer siji malah diserobot karo wong liya. Skajane kene ora apa-apa muring-muring, nanging kadang iku malah nggarai kene tambah pegel. Sing paling gampang sing bisa dilakoni yaiku ngandakke ning petugas wae supaya wong kaya ngene ora nggarai kisruh. Nanging kadang ing Indonesia tradhisi nyerobot antrian pancen isih dadi masalah sing kudu diadepi bareng-bareng. Isih akeh banget wong sing ora sabaran lan nggawe dalan pintas kanggo ana ing ngarep dewe. Mula ayo padha sadar yen nyerobot iku tindakan sing ora bener lan nggarai rugi wong liya.

Emotion: angry
Dina minggu wingi aku reresik lemari ning omahe simbah. Lemari kuwi wis tuwo banget lan akeh barang sing gampang banget rusak kaya arsip kertas, utawa barang liyane sing gampang kena banyu lan lumut kaya kayu utawa kuningan. Pas aku mbuka, aku kaget amarga nemu akeh dokumen penting kaya foto pas jaman perang, foto simbah pas lagi tugas dadi tentara, uga foto-foto liyane sing ana ning jaman perang. Banjur ning dokumen iki uga diceritakake yen simbahku biyen tau oleh penghargaan saka Jendral Sudirman amarga melu pasukan gerilya pas jaman kemerdekaan. Amarga kuwi, saiki barang peninggalan iki dadi harta karun ning keluarga iki. 

Emotion: surprise
Tenaga medis iku pasti wes eroh yaopo carane nganggo jarum suntik sing bener. Malah kadang awak dewe iki sing sek awam dan sek asal ae nganggo jarum suntik. Dadi nek awak dewe entok obat sing bentuke dalam bentuk suntikan, kadang awak dewe sek onok sing ngawur nganggone. Sing kudu digantekno, jarum suntik iku mek isok digawe ping pisan, mbari ngono diguwak. Ojok sekali-kali ngumbah jarum iku mau gawe dinggo maneh. Nganggo jarum bekas iku berpotensi isok marakno infeksi dan malah nambah penyakit. Dadi nek awakmu nduwe obat suntik, ojok sekali-kali atek nganggo jarum bekas terus dinggo maneh nek gak gelem nambah penyakit.

Emotion: fear
Koncoku sing kerjo nang Korea wes balik, wingi aku kagete pol pas petuk nang warkop, soale rupane wes maleh. Saiki bocahe maleh ketok gede, awake putih ora ireng koyok biyen pas sekolah ambek aku, terus saiki yo dadi sugeh, ambek wes iso bangun omah barang, mari ngunu bocahe yo iso motor barang. Sak liyane iku bocahe yo ate tuku sawah ambek ate gawe usaha dewe. Wes aiki bocahe iku sugehe megilan ora koyok biyen, masio bocahe isek umur 28an tapi wes iso ngeragate awake dewe ambek sugehe pol sak deso. Terus wingi bocahe yo ate ngejak aku kanggo ngembangno usaha nang bidang kuliner soale usahaku yo nag kuliner ambek wes berkembang.

Emotion: surprise
Neng Taman Safari kui ono fasilitas supoyo awak dhewe iso delok khewan sing ono neng kono sing dilepas seko kandange. Nanging akeh wong-wong sing wedi nganggo fasilitas kui. Soale, awak dhewe neng kono nganggo mobil dhewe-dhewe lan ora nganggo pengawasan seko petugas kebon binatange. Supoyo awak dhewe iso ngeroso ayem pas nganggo fasilias neng Taman Safari kui, ono beberapa hal sing iso awak dhewe lakoke. Sing kesiji, awak dhewe kudu ngunci lawang mobile dhewe. Sing keloro, awak dhewe ojo ngebukak jendolo mobil lan ojo ngetoke anggota tubuh opo wae seko jendelo. Sing ketelu, awak dhewe ojo ngekei panganan opo wae neng khewan sing liwat neng ngarep mobile dhewe.

Emotion: fear
Hadiah sing paling marai kaget kanggo Nita yaiku pas dekne rampung wisuda sumpah dokter. Dekne ora nyangka yen diwenehi hadiah kang gede amarga ngerasa usaha ngerampunge sekolah iki ora sumbut karo rega hadiahe. Ceritane, bocah kuwi bar ngerampungke koas ning salah siji rumah sakit bar dekne lulus saka fakultas kedokteran. Saban kuliah, dekne diterna nganggo motor karo wong tuwane. Kadang ya numpak angkot. Pas sumpah dokter, Nita kaget amarga ning omahe wis ana mobil warna abang. Nita uga ora percaya yen mobil iki wis dadi nggone. Nita ngucap sukur amarga iki uga rejeki kang gedhe saka Gusti sing disalurake saka wong tuwane. 

Emotion: surprise
Aku wis konconan cerak karo Asmoro ket SMA. Tekan wis kuliah, awak dhewe sok-sok nyempetke ketemu. Pas dheweke nikah, aku uga ngewangi dheweke. Aku ngevideoke kangglo siaran langsung Instagram selama prosisi pernikahan tekan rampung. Bar kui aku uga ngewangi nyebar undangan kanggo acara undah mantune. Undangan iki kanggo kanco-kanco sing ora sempet kondangan pas nikahane wingi. Sak durunge, unduh mantu kui Asmoro karo bojone plisiran delok, critone bulan madu. Nanging, bali-bali seko kono, wong loro kui keno covid. Aku kaget pas kui. Padahal, acarane kui gari 2 dino meneh. Aku dadi isin karo konco-konco sing tak kei undangane mau, pengantene ora iso teko neng acarane dheweke.

Emotion: surprise
Keragaman budaya sing onok nang dunyo iki ancen uakeh buanget. Tapi sek akeh uwong sing durung eroh nek gak kabeh kebudayaan sing onok nang dunyo iki oleh ditiru utowo dilakoni selain golongan uwong sing nduweni kebudayaan iku mau. Semisal koyok tarian daerah sing dianggep sakral, iku blas gak oleh dilakoni wong liyo, nek gak iku wes termasuk tindakan cultural appropriation utowo pelecehan budaya. Utowo sing paling akeh dilakoni ambek arek enom iku ngomong nigga. Nigga iku dewe asale teko nigger, yaiku kata kasar teko kata negro. Wong kulit putih sing ngomong kata ‘n’ iku mau isok dikatakno rasis. Dadi nek awakmu kudu ati-ati nek kate nggolek eroh tentang budaya sing onok nang seluruh dunyo iki dan sampe mrakteknoe.

Emotion: angry
Akeh prosedur lairan sing kadhang ya bisa dadakan amarga awak dhewe ora ngerti kondisine bayi ning jero weteng kaya apa. Kanggo para ibu sing lagi ngandung, ana babagan sing kudu digatekake ben ora gugup pas arep operasi caesar. Kaping pisan yaiku nyiyapake barang keperluan ibu lan bayi amarga kadhang rumah sakit ora nyediakake. Kaping loro yaiku nyiyapake hiburan ben ora ndredeg lan bosen ngenteni wayah operasi. Kaping telu, yaiku ora macak utawa nggawe riasan ben para dokter iki luwih gampang meriksa kondisi ibu. Banjur kaping papat, adus nganggo sabun antiseptik lan kaping lima rutin meriksakake kondisi awak menyang dokter kanggo ngurangi risiko lairan. 

Emotion: fear
Wedi pas ono bencana alam iku wes lumrah kanggo sing urip nang dunyo iku, soale dampak sing diwehno pas bencana alam ancene ora sepele. Kanggo wong sing wedi iku maeng nag iso ojo sampek wedine iku kenemenen soale iso dadekno ganguan mental sing sekirane marakno phobia utowo trauma. Nag wes kadung ngeneki ancene rodok angel mangkane nag iso nag diilangno. Nah kanggo ngilango roso wedi maeng asline ora ewo janji muruti anjurane wong sing ahli utowo pengalaman salah sijin yaiku kudu iso pikiran positif ambek bencana sing teko soale nag mikir sing elek-elek terus jelas tambah garai wong keweden, terus kudu iso nguatno mentale maeng ambek kudu iso nerimo ambek sing wes kedaden maeng.

Emotion: fear
Gelakno wong sing penting yoiku roso sing paling getun sing dirasakno ambek wong tau getun karo kelakuanmu utowo penggawean sing bok lakoni nang wong iku maeng. Lah deke geloh soale opo sing mbok lakoni iku maeng dadekno roso sing rodok mangkel nang atine wong maeng, mboh iku teko omongan, penggawean, utowo tulisan sing mbok lakoni. Tapi kabeh wong mesti tau garai geloh wong liyo mboh iku maneg disengojo utowo ora disengojo, sing jelas jenenge wong mesti tau ngalami perkoro koyok ngeneki. Mangkane dadi wong urip nang lingungan sosial koyok ngeniki yo kudu ati-ati polahe saiki jamane teknologi sing ora karuan ambek jamane sosial media sing garai wong akeh sing salah paham.

Emotion: sad
Ngelakako perkoro sing dilarang karo agama lan ora ngelakoke perkoro sing diperintahke kui awak dhewe bakal entuk doso. Kabeh wong sing percoyo swarga karo neroko, ora kepengen duwe doso sing okeh-okeh. Awak dhewe wedi yen wis mati, awak dhewe bakal disikso. Supoyo awak dhewe ora kekakehan doso neng donyo iki, ono beberapa hal sing kudu awak dhewe gateke. Sing kesiji, awak dhewe kudu luwih ngerti lan paham opo-opo wae sing diperintahke karo agama lan opo-opo wae sing dilarang. Sing keloro, awak dhewe kudu pinter-pinter milih konco. Awak dhewe kudu milih konco sing duwe tabiat sing apik. Sing ketelu, sak ben awak dhewe arep ngelakoke sesuatu, awak dhewe kudu nimbang apik lan eleke.

Emotion: fear
Koncoku ulan wingi iku keweden pol soale bapake iku sekarat nang rumah sakit polahe mari kecelakaan. Yo asline awake ora opo-opo tapi mok wonge iku asline duwe darah jantung lemah mangkane iku paling sing garai sekarat. Sekarat iku termasuk kondisi sing endi awak iku wes mulai ora iso fungsi normal koyok sak mestine. Terus tondo-tondone wong sekarat yoiku awake iku lemah, terus sing sekarat iku linglung, terus ono pirang-pirang masalah nang bagian organ awak utowo bagian awak, nafase dadi ora normal, terus raine utowo wujudte maleh rodok pucet ora koyok umume wong, saraf-pe barang yo mulai rodok medun fungsine, ambek liyan-liyane. 

Emotion: fear
Kanggo wong sing organisasine akeh kaya Dion, wis biasa turu ing kampus. Dina iki Dion nginep ana ing kampus amarga nyepakna adicara ospek kanggo mahasiswa anyar. Dion turu ana ing kelas A. Kelas iki uga misuwur banget amarga jarene ana sing njaga. Dion ora ngandel karo sing kaya ngono kui. Jam 9 Dion karo Wayan mlebu kelas A kanggo turu. Bocah liyane nyusul amarga durung rampung anggone nyepakna panggung. Nalika Dion mateni lampu, Wayan langsung mbengok amarga ndelok ana wong sing guyu ing njaba kelas. Dion langsung kaget lan metek maneh lampune supaya Wayan ora keweden lan lelembute iku mau ilang. 

Emotion: surprise
Sampah nag endi-endi iku mesti marakno wong sing masi iku mesti jember ambek jijik mergo bentuke termasuk barang siso sing akhire dadi barang bosok sing marakno pirang-pirang penyakit. Nah opo maneh nag sampek barang iku iku dadi numpuk sak pirang-pirang yo tambah marakno wong sing masi ambek delok iso dadi mangkel setengah mati polahe barang iki maeng. Nah sing marakno jijik iku maeng yo mok mergo polahe bentuke sing ora karoan, terus yo ambune barang sing iso marakno weteng loro ambek mules polahe ambune barang bosok ora karoan. Nah sak liyane iku yo termasuk iso dadekno penyakit barang akhire akeh wong sing mangkel ambek sing jenenge sampah iku maeng.

Emotion: disgusted
Kanggo wong sing wis rabi, nduwe anak kuwi mesti kepengenan sing gede amarga anak kuwi bisa dadi penerus garis keturunan ning keluwarga lan perjuangan dadi menungsa kang apik ning dunya iki. Nanging, amarga Indonesia iki wis kebak, nduwe anak kuwi kudu direncanakake ben ora kaget amarga ora sesuai karo uripe awak dhewe. Miturut ketentuan program sing ditulis karo KB, wong sing arep ngerencanakake kelairan kuwi kudu iling babagan umur. Kaping pisan, umur sing kenomen ora oleh. Kaping loro, sing ketuweken ya ora oleh. Kaping telu, ora oleh kakean anak sing jarake rapet-rapet kaya setaun utawa meh rong taun amarga bakal dikuwatirke ngerusak pola didik. 

Emotion: surprise
Dino bahagia iku nag jareku ora kudu pernikahan. Soale akeh dino sing iso garai wong bahagia. koyok contone dino kelulusan sekolah, dino pas ketemu ambek pacar, ambek liyan-liyane. Tapi akeh sing ngarani dino sing paling bahagia yo iku nag dino pernikahan iku. Soale sing bahagia iku ora mok pasangan sing nikah tok. Tapi wong-wong sing parek utowo keluarga sing ono hubungan ambek pasangan yo melok seneng soale melok delok wong sing bahagia iku maeng. Terus jarene koncoku dino bahagio pas pernikahan ancene bedo ambek dino bahagia sing liyane. Soale nag kono wong sing nikah petok ambek pasangan uripe, mangkane nag dino iku iso diarane dino sing paling nyenengno.

Emotion: happy
Ngeresiki kulit mati iki salah siji cara ben kulit ning awak iki bisa alus lan bebas saka penyakit kulit. Eksfoliasi utawa ngeresiki kulit mati iki penting banget kanggo wong sing sering aktivitas ning jaba lan uga sering kena kotoran. Fungsine ngresiki kulit mati iki bisa nyegah sumbatan sing marai sumbatan, lan ben wajah ora ketok kusam. Nanging pas ngresiki ya rada njijiki amarga mesti ana butiran ireng sing metu saka wajah. Senajan njijiki, ngresiki kulit mati iki dadi agenda sing wajib kanggo wong jaman saiki amarga wis akeh polusi sing bisa ngerusak penampilan. Kamangka, ayo kanca-kanca saiki mulai priatin lan ngopeni kulit ben tetep resik lan ora ana penyakit.

Emotion: disgusted
Diregani karo wong liya iku nyenengke banget. Apa maneh nalika penggaweane kene didelok lan kene diwenehi penghargaan. Senajan mung barang sing cilik nanging nyenengke banget amarga kene bakal ngerasa yen kerjane kene iku bener lan bisa manfaat kanggo wong liya. Mula yen bisa kene uga kudu mbiasake awak dhewe kanggo ngeregani wong liya supaya kene uga gampang diregani karo wong liya. Misale kene ndelok kancane kene wis berusaha banget kanggo nggawe adicara lomba kampus berjalan lancar, kene bisa ngewenehi kembang utawa panganan kanggo penghargaane kancane kene mau. Dadi ayo padha peka karo kanca utawa wong saubenge kene lan sinau kanggo luwih bisa ngeregani wong liya!.

Emotion: happy
Pas jamanku SMA kelas 1, aku mesthi bali numpak Transjogja, sing biasane disebut wong-wong TJ. Jalure kui pas aku iso nganggo moda transportasi kui ono 10 jalur. Neng halte sing cerak sekolah kui ono 2 jalur utowo trayek sing diliwati, yaiku 3A lan 2A. Trayek sing iso ngeterke aku paling cerak neng omah kui sing 2A. Pas kui, aku lagi kesel banget bar latian tonti. Aku pengen cepet-cepet bali. Seko adoh aku iso delok buse kui wis nyeraki halte. Ora gelem ketinggalan, aku mlayu sak banter-bantere. Pas tekan kono jebul, sing lagi teko kuyu TJ 3A. Trayek sing 2A lagi wae mangkat mau. Aku gelo pas ngerti kui. Rasane tambah kesel.

Emotion: surprise
Flu kuwi ditularake liwat udara lan uga cairan. Wong sing kena flu iki disaranake kanggo ngombe obat lan istirahat amarga flu ikii penularane uga cepet banget marang menungsa. Flu biasa kuwi jaman biyen dadi penyakit sing ganas lan uga mateni, nanging amarga imun menungsa sing berkembang, penyakit iki dadi penyakit biasa sing ditularake liwat percikan wong sing lagi bersin. Kamangka, wong lagi kena flu, yen kepeksa ana aktivitas ning jaba omah, kudu nganggo masker lan antisipasi nggawa obat-obat. Virus influenza sing ana ning idu kuwi bisa nggabung karo udara lan uga lebu, banjur virus kuwi mabur bebas lan nulari wong akeh. 

Emotion: disgusted
Jaman saiki akeh virus lan bakteri sing gampang kesebar amarga tingkah menungsa sing sembarangan kaya mangan sembarangan, buang hajat sembarangan, lan sing paling sederana yaiku mbuwang idu. Kebiasaan iki kadhang dinduweni bapak-bapak sing produksi liure pancen akeh. Kadhang uga wong sing lagi watuk kudu mbuwang idu uga riak ben ora kerasa gatel. Nanging, sing kadhang ora digatekake kuwi cara mbuwange lan uga panggon mbuwange. Idu sing sembarangan dibuwang iki bisa nulari penyakit saka virus sing numpang ning angin utawa awu. Kamangka, awak dhewe kudu bisa njaga tingkah laku lan uga ora sembarangan mbuwang idu ben ora nulari penyakit marang wong liya. 

Emotion: disgusted
Onok salah siji alat sing penting banget gawe diduweni cek isok screening rutin. Jeneng alate iku autocheck alat cek gula darah kolesterol. Alat iki isok digawe ngecek kadar gula darah, kadar asam urat, karo kadar kolesterol. Tapi berhubung regane iku relatif larang, gak kabeh uwong mampu gawe tuku iki. Nek awakmu kepingin cek tapi gak nduwe alate, awakmu isok teko nang Apotek. Pirang Apotek nyediakno jasa gawe ngecek telung hal iku mau dan regane relatif terjangkau. Carane awakmu nang Apotek sing nyediakno jasa screening, terus langsung takon ae nang kasire nek kate screening. Engkok awakmu bakal diarahno nang bilik pemeriksaan dan bakal dijupuk darahe gawe diperikso. Garek ngenteni hasil dan bayar, mari deh.

Emotion: surprise
Salah siji pengalaman sing paling marakno aku isin nemen iku pas suaraku pecah pas lomba nyanyi nang Sekolah. Mergo iku, aku maleh luwe sering pemanasan gawe vokalku ben gak gampang pecah. Aku ngelakoni iku rajin sampe akhire saiki aku gak tau ngalami pecah suara maneh pas nyanyi. Caraku pemanasan vokal iku ngene. Siji, pemanasan seluruh tubuh. Mulai teko mbungkuk, ngelakoni peregangan, olahraga rai, ambek ngetuk dodo. Loro, ngendurno otot-otot nang sira dan ngaktifno paru-paru. Telu, ambil napas sing dowo. Papat, latihan diafragma. Carane ngucapno pirang huruf karo kata sing kuat. Terakhir, ngeregangno lambe. Cara sing sering tak gawe iku ngucapno ‘brrrrr’ ping bolak balik sampe lambeku nggeter.

Emotion: shame
Pas jenenge awak dhewe disebut kanggo maju neng ngarep panggung, awak dhewe bakal ngeroso seneng banget. Ono roso ora nyongko, awak dhewe iso entuk penghargaan kui. Atine awak dhewe berdebar luwih banter lan pikirane awak dhewe mlayu neng endi-endi. Malah pas kudu ngomong babagan entuk penghargaan kui, ilate dhewe malah dadi kaku sangkin seneng. Ben ora kedadean koyo ngono, awak dhewe kudu gawe persiapan. Sing utama kui, awak dhewe nyepake naskah pidato. Yen misale awak dhewe ora iso ngapal, pidato kui mau isi ditulis neng kertas kanggo kepekan. Senadyan, awak dhewe durung tentu menang nanging ora ono salahe gawe persiapan kui. Sing keloro, nganggo klambi paling apik sing awak dhewe duwe. Tujuane ben awak dhewe luwih percaya diri ngadek lan ngomong neng panggung.

Emotion: happy
Aku kui gawanane pancen wedi karo jarum suntik. Nanging embuh kenopo, aku luwih wedi disuntik biasa timbangane pas donor darah. Padahal, jarum sing dienggo donor darah kui luwih gedhe. Makin gedhe jarume kui kudu makin lara rasane. Nanging yen aku kudu milih, aku tetep milih donor darah. Aku soale mikir yeng aku donor darah iki, aku lara kanggo wong liya. Laraku kui ono artine. Getih sing tak metu seko awakku kui bakal dienggo wong-wong sing lagi butuh getih, misale koyo wong sing lagi operasi utowo wong sing bar kacilakaan. Aku ngeroso dadi wong sing ono gunane wae. Bedo karo disuntik karo suntikan kanggo gawe awakku mari.

Emotion: fear
Akeh wong sing ngomong nag delok utahan mesti jember ambek gilanen. Yo asline iku maeng kan perkoro sing wajar soale sing garai utah iku maeng marakno jijik yoiku bentuke sing mangkelno ambek sing gilani. Nah roto-roto sing garai wong iku maeng jijik nag pas delok utahan iku maeng yoiku bentuke sing koyok panganan mampu, terus ngiler-ngiler piye ngunu, wes koyok panganan mambu iku sing wes ate bosok. Mari ngunu sing garai jijik maneh yoiku wujute utowo warnae maeng iku ono sing koyok teleke pitik sing ojor. Yoiku maeng termasuk salah sijine sing dadekno lapooh wong iku akeh sing jijik nag delok utahan.

Emotion: disgusted
Durung berhasil mlebu perguruan tinggi iki dudu masalah sing gede yen calon mahasiswa iki tetep bisa njaga kekarepan sinaune lan kondisi awake. Ana sing bejo amarga mlebu kampus liwat jalur SNMPTN, uga ana sing kudu liwat ujian lan kudu sinau luwih akeh. Kanggo njaga tempo sinau kuwi, ana cara-cara sing bisa dilakoni. Kaping pisan, ngatur waktu sinau lan istirahat sing cukup lan semampune nanging rutin. Kaping pindho, nggawe jadwal rencana sinau materi sing kudu rutin dilakono. Kaping telu, tetep njaga mangan lan istirahat ben bisa nggarap soal sing tenang. Banjur ndaftar ning jurusan sing sekirane mampu lan sekirane bisa dirampungke. 

Emotion: sad
Ana kegiyatan sing bisa dilakoni yen pengen ora bosen urip dewean. Kegiyatan iki bisa marai awak dhewe luwih kenal sapa lan potensi apa sing diduweni amarga ana wong sing sak lawase ora bisa urip dewean. Kegiyatan kuwi ana macem-macem. Kaping pisan ana liburan. Liburan iki bisa nyenengake lan bisa marai pikiran luwih seger lan bisa adoh saka stres. Kaping loro, melu kelas online supaya bisa nambah kempuan lan bisa nduwe ketrampilan anyar. Kaping telu, kegiyatan dadi relawan kuwi ya bisa ngasah urip sosial awak dhewe ben ora ngerasa asing karo wong jaba. Kaping papat, uga bisa nulis jurnal utawa nulis ning media sosial ben bisa nduweni inspirasi kanggo wong. 

Emotion: sad
Seneng polahe lulus ujian iku roso sing biasane teko utowo kebentuk teko emosi sing apik. Biasane roso koyok ngene iki ketok utowo teko polahe perkoro lulus ujian sing dialami ambek wong sing mari ujian. Terus roso iki maeng biasane yo diketokno ambek wujud sing aneh-aneh karek wonge pengen sing model piye sing pas ambek roso seneng sing dirasakno maeng. Tapi biasane sing paling umum kanggo mujudno roso seneng maeng iku ambek berok-berok, utowo ambek guyu terus ngangkat tangan. Lah wujute roso seneng maeng asline kepengaruh teko emosine wong sing duwe roso seneng polahe lulus ujian maeng. Akhire nag wong iku maeng iso ngendalekno biasene mok mensem tok.

Emotion: happy
Misale awak dhewe yakin nek ono wong sing ngetuti awak dhewe, apike awak dhewe ojo langsung bali neng omah. Yen awak dhewe bali neng omah, sing ngetuti kui bakal ngerti omahe awak dhewe neng endi. Iso wae dheweke iso gawe semacam jebakan neng jero omahe awak dhewe. Opo malah wong kui dadi ora kudu repot-repot ngetuti awak dhewe, soale dhewe wis ngerti neng endi tujuan terkakhire. Dhewek gari ngeteni neng cerake omahe dhewe lan ngenteni awak dhewe ngasi lengah. Yen awak dhewe langsung bali neng omah kui, awak dhewe malah iso digawe terpojok luwih gampang, terutama awak dhewe tinggale dhewekan. Yen wis ngono, wong kui iso ngelakoke opo wae lan awak dhewe ora iso galuk pitulungan neng endi-endi.

Emotion: fear
Pas ulang tahun wingi koncoku iku jumbul polahe oleh hadiah apike megilan. Hadiah iku ditukokno bapake teko jepang langsung pas bapakne dolan rono. Hadiah iku rupone kriol sing teko jepang, asline bentuke iku yo ora adoh teko sing nag Indonesia, mok modele sing apike orambloko soale nak motone iku ono ukiran-ukiran utowo batik sing modele urup kanji ambek ono batik kembang-kembange. Sak liyane iku warna emasi iku rodok meges ambek menterenge pol, ora koyok barang ecek-ecek sing biasane didol ambek bakol emas. Dadi kriole maeng iku maleh koyok larange megilan timbang kriol-kriol sing dituku wong-wong nag kene. Yo mesti lah kan barang larang.

Emotion: surprise
Yen awak dhewe ngeroso duwe kekurangan fisik, ojo tekan kui dadi alesan kanggo awak dhewe ora ngoyak cita-cita. Wong sing normal utowo sing cacat kui duwe hak sing podo gawe sukses lan bahagia, termasuk ngoyak cita-citane. Mungkin, wong sing duwe kekurangan kui bakal nemoni kesulitan. Nanging, wong-wong sing normal uga bakal nemoni kesulitan uga. Bentuke iso wae bedo. Intine, wong kui bakal nemoni alangan utowo hambatan sak durunge tekan neng tujuane. Awak dhewe kudu nyonto Helen Keler. Sendayan dheweke budeg lan ora iso ngomong. Dheweke tetep kerja keras neng uripe. Dheweke iso tekan entuk penghargaan Nobel sing terkenal kui. Awak dhewe kudu ora gampang nyerah neng mimpine awak dhewe.

Emotion: angry
Wong sing kerep dhewekan utowo ngeroso dhewekan kui pas dekei kejutan ulang taun luwih keroso seneng timbangane wong-wong liyane. Wong sing kesepian kui biasane uripe kui datar banget. Dhewek arang ngeroso sedih naning arang uga ngeroso seneng. Dadi misale dheweke entuk kejutan kui dheweke bakal ngerasake seneng sing paling seneng seko dheweke rasake setaun kui. Dheweke mungkin arang kerep ngerasake kebersamaan bareng wong-wong liyane. Pas dino kui, dheweke iso ngerasake kehangatane wong-wong sing peduli karo dheweke.  Dheweke ora bakal iso ngelalike momen kui. Rasa dregeg sing dheweke rasake pas dikageti lan adrenalen sing mompo getih neng utek sing marake semangat. Dheweke ora bakal ngelalike perayaan ulang taun kui.

Emotion: surprise
Upacara adat ning Indonesia kanggo mengeti dina kematian kuwi macem-macem jenise lan manika warna miturut adat setempat. Salah siji adat kuwi yaiku upacara Rambu Solo utawa Aluk Rambu Solo. Upacara iki ana ning Toraja lan fungsine kanggo ngewenehi penghormatan kanggo jenazah. Kanggo wong Toraja, wong sing wes seda kuwi ya wong sing bisa ngerampungke kabeh rangkaian upacara Rambu Solo kuwi. Yen durung ana Rambu Solo, jasad sing durung dikubur kuwi dirumat kaya wong lara, yaiku diwenehi panganan lan turu ning kasur. Ning upacara iki ana sembelih hewan kaya kebo, sapi, utawa babi, kanggo simbol mbalekake kabeh pawitan marang adat lan suku. 

Emotion: sad
Gagal iku suatu situasi ndek ndi harapane awak dewe gak terkabul. Terkadang, awak dewe sing ngeroso gagal iku mergo harapane awak dewe sing kebarus duwure. Gawe nyegah iku kabeh, awak dewe kadang perlu sing jenenge menurunkan harapan. Bahkan nek isok, siapno skenario terburuk sing kemungkinan bakal terjadi. Mulai teko kono, awak dewe gak bakal kecewa nemen nek semisal harapan iku gak terjadi. Kadang, nek berharap terlalu duwur iku pisane gak terkabul, rasa larane jauh luwe nemen timbang uwong sing gak berharap apa pun. Podo podo ngeroso lara, cuma tingkatan larane pasti bedo. Dadi gawe awakmu sing gak gelem kecewa dan sedih berlebihan mergo gagal, mulai turunkan harapanmu yok.

Emotion: sad
Badut iku siji uwong sing ngerias ambek moleh wajahe nganggo bedak tebel, nganggo klambi sing uwaneh, terus leko nek kate ngelakoni ekspresi sing lawak. Badut iku ngacu nang uwong sing ngelakoni hal-hal lawak sing marakno wong liyo maleh ngguyu mergo kelakuane mau. Badut iki sisan disebut dadi pelawak soale kelakuane sing lucu. Jenis badut iku onok loro, yaiku badut maskot karo badut karakter. Nek jaman mbiyen, badut iku nampile nang atraksi sirkus gawe ngelakoni sembarang hal sing isok dadi bahan ngguyune akeh uwong sing ndelok. Nek jaman saiki, badut iku sering diundang nang pesta ulang tahun gawe penghibur kabeh tamu sing hadir nang kono.

Emotion: shame
Senajan Bekasi kuwi sering banjir, aku ngerasa banjir taun iki luwih medeni amarga volume banyu uga akeh banget sing mlebu, luwih dhuwur saka banjir taun wingi. Akeh barang elektronik sing rusak lan sing paling penting yaiku akeh kewan-kewan kaya ula, tikus, cacing lan nyamuk sing bisa marai demam berdarah. Banjir sing taun iki yaiku amarga udan sing ora ana mandheke. Wingi malah ana ula gedhe banget sing metu saka gorong-gorong lan mlebu omahku. Sak uwise kuwi, aku dadi kuatir amarga aku ora ngerti jenis ula sing bisa mbelit lan bisa nyokot. Aku uga wedi amarga nyamuk iki uga akeh lan bisa nggarai penyakit. 

Emotion: fear
Dina iki mau rasane atiku campur cinampur lah pokoke. Ngawali dina mau aku tangi wae wis kawanen, marai aku ora bisa melu matakuliah kang jadwale jam 7.15 isuk, isin plus mangkel rasane. Dina mau kuliahku rampung jam 14.40. Aku banjur nelpon pacarku niate arep ngejak mangan bareng. Tak delok-delok keterangan ing HP kok panggah calling ora ringing, wah jan mangkelke banget. Ora let suwe dheweke muni wis siap dipethuk. Sawise ketemu, dheweke meneng wae ora kaya biasane. Mbasan daktakoni arep mangan apa, wangsulane kemudu-mudu kepengin mangan Pizza Hut. "Hadehhhh tekorrrr" batinku mangkel, ning kudu tetep sayang, wong pacarku dhewe. Aku kang wis rumangsa bodho amat, njaluk tulung anggone pesen padha wae karo pacarku, kareben ringkes. 30 menit ngenteni panganan ora teka, aku krasa luwe banget, ning pacarku ya meneng wae, padahal biasane yen pelayanan suwe dheweke bakal ngomel. Ora let suwe, aku weruh saperangan pegawe resto kuwi gawa cake ana lilin e, batinku "wuelok ana le Ultah iki". Lha tak mat ke kok arahe malah nyedhaki aku, aku bingung tenan padahal ultahku wis 2 dina kepungkur. Owaaalaaah jebulane salahsiji pegawe ngandhani yen pacarku jaluk tulung diewangi menehi surprise kanggo aku. Ora lali jam tangan favoritku diwenehke kado kanggo aku. Rasane atiku seneng, terharu, isin, jengkel, ya dadi siji kabeh.

Emotion: surprise
Lumrah banget nalika ana keluarga sing seda lan kene nangis geru-geru. Apa maneh yen nangis iku bisa nggawe ati plong. Yen ditahan bisa nggawe ati tambah lara lan tambah stress. Nanging kadang yen mung nangis thok iku ya nggarai tambah sumpek banget. Yen ana keluarga sing seda, sing bisa dilakoni antarane yaiku dungakna. Senajan sedhih banget nanging donga ora oleh mandheg. Sawise iku kudu tetep eling yen kene iku kabeh nggone Gusti lan bakal balik ing Gusti. Mula, ayo padha istighfar wae lan kudu mikir sing seneng-seneng utawa golek kegiatan liyane sing bisa nggawe sibuk supaya ora larut ing kesedihan.

Emotion: sad
Awakmu tau krungu gak, nek idu iku isok digawe nyembuhno luka? Makane kan kadang uwong iku nek getihen, pasti langsung ngidoni luka e iku mau sing tujuane gawe ngurangi resiko infeksi. Ancene sih, idu iku nduwe kandungan histatin sing isok mbunuh bakteri sing isok nyembuhno luka. Terus, idu iku onok laktoferin ambek laktoperoksidase sing isok ngehambat perkembangan infeksi. Tapi kudu diiling maneh, nang njero cangkem iku sek onok bakteri liyane maneh. Bakteri iku mau pasti kecampur nang idun sing malah isok nimbulno infeksi liyane. Nek wes ngono, lukae awak dewe dadi maleh tambah nemen dan tambah angel gawe diobati. Ancen paling tepak luka iku yo diresikno nganggo alat medis.

Emotion: disgusted
Wong nganggur bisane golek-golek cara supaya duweni kegiatan. Ning kegiatane iku mau kegiatan sing ora bermutu. Tuladhane kaya ngilokna agamane wong liya, ngilokna golongan utawa ras, lan liyane. Sakjane ngono iku mung golek perhatian wae. Mula yen kene diadepna karo sing kaya ngono, carane uga mung sabar. Muring-muring sakjane ora apa-apa senajan isih ana watese. Sing penting kene kudu nurut apa sing dianjurna karo Nabi Muhammad nalika ana sing ngilokna kene, yaiku ora oleh mbakes ngilokna supaya kene ora oleh dosa kaya wong sing ngilokna kene mau. Kudu tetep sabar lan dongakna wong sing ngilokna kene supaya dheweke entuk hikmah.

Emotion: angry
Akeh wong sing tau ngalami perkoro ngentut nang panggonan umum, utowo nang ngarepe wong  akeh. Nah perkoro iku asline wes dadi perkoro sing biasan kedaden ambek wes lumrah kanggo wong akeh. nah sing garai isin iku maeng asline ora kok mergo entute tok. Tapi perkoro sing ono pas ngentut iku maeng, salah sijine perkoro sing metu pas ngentut iku maeng yoiku ambu basin sing marakno wong sing ono nang pinggire iku mangkel ambek geting. Nah perkoro iku maeng sing bakal marakno wong sing ono nang pinggir-pinggire terus ngelokno wong sing ngetut iku maeng sing akhire wong sing ngetut iku dadi isin ambek mesti sengedan.

Emotion: shame
Moro-moro srengen iku biasane gelek kedaden nang bocah sing lagek entas gede yaiku antara SMP sampek SMA utowo ambek wong sing pacaran. Perkoro iki asline wes gelek kedaden nang endi-endi polahe kurange kontrol utowo tuturan teko wong tuone. Terus biasane iku emosine ora stabil soale ono perkoro liyo sing isek ono nang pikirane mboh iku wes telong ulanan utowo perkoro sing paling garakno wong utowo bocah iku maneg mangkel. Nag wes kadung ngunuku bocah utowo wong koyok ngunuku kudu nang ditambakno soale iso dadekno kebiasaan elek sing akhire dadikno temperamen sing ora apik. Utowo nag pengen cepet ilang disiram ambek banyu ae ben adem.

Emotion: angry
Koncoku mesti nag ono udan deres bengi-bengi ambek campur gluduk iku mesti orawani dewe nang kamar. Nah Gluduk iku maeng suarane bangete megilan nang duwur langit, terus biasane sak durunge muni iku ono kilap sing padange koyok precian genine las tapi nang duwur langit. Nah koncoku nag ono ngunuku mesti wedine ngaput opo maneh nag ora ono bocah sing nang kos polahe kuliha tambah ora wani metu ambek lampune kos mesti diakakno kabeh ben padang. Tapi ancene Udan nag campur ambek gluduk utowo bledek iku medeni, soale akeh yoan wong sing kenek utowo kesamber bledek sampek mati ambek gosong koyok kobong ngunuku. Dadi yo ora salah se nag bocahe maeng ancene wedi. 

Emotion: fear
Nag wong mari ngelakoni kesalahan mesti akeh-akehe iku geton ambek opo sing dilakoni maeng. Nag wong gerang biyen biasane ngongkon nag wes kadung kelakon kesalahan maeng, yo kudu tanggung jawab, nag ambek uwong yo kudu jaluk sepuro nang wong iku maeng. Tapi saiki wong sing ngunuku iku arang. Nag wes kadung ngelakoni kesalahan biasane tambah sengedan ambek ora gelem ngokoni kesalahan maeng mergane deke iku wedi nag disalahno. Padal nag wes koyok ngunuku yo kudu wani ngakoni kesalahan ben mene mane ora dilakoni maneh. Terus yo ben ora garai perkoro elek liyane metu koyok ngelarakno atine wong ambek ngerugekno wong liyo.

Emotion: fear
Hampir uwong nang seluruh dunyo iku pasti tau ngeroso nyesel. Penyesalan iku keadaan emosi utowo kognitif sing negatif, sikap sing nyalahno awak dewe mergo kejadian sing buruk, rasa kelangan utowo hampa mergo suatu hal sing diroso mestine kedaden dadakno igak. Rasa penyesalan iki bagi sebagian uwong digowo terlalu dalam dan marakno de’e mesti ngeroso milih keputusan sing keliru nang uripe. De’e terlalu fokus karo kesalahan mergo perbuatane de’e nang masa lalu dan meratapi hasile sing dientukno sampe saiki. Penyesalan isok berdampak ngerusak pikiran karo awak nek dijarno terus-terusan. Pola pikiran berulang-ulang dan negatif iku isok berujung nang depresi dan isok ngerusak kesehatan mental uwong.

Emotion: sad
Perkoro wedi polahe deman panggung iku wes umum dirasakano wong sing ancene gelek metu nang duwur panggung utowo sing gelek dadi MC mboh iku nag acara TV utowo nang ngarepe acara liyane. Perkoro iki asline yo wes lumrah kanggo wong sing lagek awitan metu utowo ngisi nag acara-acara sing butuhno mental kanggo ngomong nang wong akeh. Biasane nag wong iku maeng ora biasa ngomong nang ngarepe wong akeh, yo bakal ngerasakno bingung, terus pikirane iku kotong, tangane geder, ambek bingung ate ngomong opo karo ngomonge iku bingung kabeh ambek  akeh salahe. Yo ancene nginiki iku iso ilang nag wes ora nag duwur panggung utowo lunggo nang panggonan sing wes ora ngomong nang ngarepe wong akeh.

Emotion: fear
Akeh banget kecelakaan sing disebabno mergo rem blong. Rem blong iki kecelakaan sing bahkan isok memakan nyawa sisan saking bahayane. Salah siji penyebab rem blong iku brake fading. Brake fading iku mau sek isok diatasi ben gak kedaden dan marakno rem blong. Siji, nganggo engine brake. Pas nang dalan blanjuran, manfaatno engine brake gawe nyegah beban rem. Loro, nganggo minyak rem sesuai standar. Minyak rem sing kepanasen marakno umep dan gak ngekeki kekuatan hidrolik sing dibutuhno. Nganggo minyak rem sing sesuai standar isok ngatasi minyak rem dadi umep. Telu, pastikno kondisi piringan ambek kampas rem. Rong alat iku nduwe rentang suhu kerja optimale. Nek atek kepanasen, isok marakno brake fading. Dadi rutin dicek sisan.

Emotion: fear
Saiki akeh barang sing murah mangkane akeh wong nag gawe klambi iku moro-moro kembar ambek wong sing ora dikenal. Nah ono wong sing nganggep nag petok wong sing ancene gawe klambi sing podo iku termasuk perkoro sing marakno isin nang ati. Tpai nag prosoku iku termasuk perkoro sing biasa ae, mergo sing jenenge pabrik ang gawe barang kan ora mok siji tok tapi kan yo sak pirang-pirang. Nag ancene ketepakan podo ambek wong liyo artine yo anggep ae podo ora atek mikir sing aneh-aneh. Yo ancene se ono sing ngelokno nag iku koyok dadi barang sing dianggep morah ambek pasaran sing akhire iso dadekno wong sing gawe maeng maleh anjlok harga dirine.

Emotion: shame
Pas isih SD kui, aku wonge ora seneng nyonto. Paling ora, awal-awalan mlebu SD kui sing tak lakokani. Aku diajari karo wong tuwo kudu mesthi jujur opo wae kahanane. Nanging aku tau pisan nyonto pas kui. Yen ora salah, pas kui aku wis kelas 5. Aku lali garap PR pas kui. Sebenere aku ora ngerti yen ono PR malah. Nek ngerti ono PR mesthi aku wis garap wingi bengine. Aku panik pas kui. Mergo wis ngeroso kepentok, aku dadi nyonto garapane koncoku. Pas pelajarane kui, aku wedi banget yen guruku bakal ngonangi. Nanging, bejone, tekan pelajarane rampung aku ora diceluk. Seko kui, aku luwih teliti meneh delok PR kanggo dino sesoke.

Emotion: fear
Dino ulang taun keluarga, konco, utowo wong sing cerak kanggo awak dhewe kui penting kanggo dirayake. Awak dhewe ngerayake kui supoyo iso nunjuke rasa sayang lan perhatiane awak dhewe marang dee. Dheweke uga ngerasa spesial sing dino sing paling spesial kanggo dheweke sepanjang taun kui. Yen awak dhewe iso ngekei kado sing dheweke pengeni kui luwih apik meneh. Dheweke ngeroso yen dheweke kui dadi wong sing berharaga neng uripe dhewe selama iki. Opo meneh yen awak dhewe iso ngerayake ulang taune kanggo acara kejutan, dheweke mesthi bakal ngeroso luwih seneg. Efek ora disangka-sangka seko acarane kui iso gawe dino ulang taune luwih gampang diinget.

Emotion: surprise
Awakmu tau gak nang situasi ndek ndi koncomu moro-moro menjauh teko awakmu tanpa alesan? Pasti awakmu bingung lah, opo maneh nek tanpa alesan. Pasti mulai mikir, aku onok salah opo. Isok ae awakmu iku tau ngomong utowo ngelakoni sesuatu sing marai de’e kecewa. Nek awakmu bener-bener ngeroso bersalah dan pingin berdamai, berarti awakmu kudu njaluk sepuro. Tapi onok taktik sing bener gawe njaluk sepuro, gak isok langsung ketemu terus njaluk sepuro ngono ae. Pertama, awakmu nyedeki koncomu iku, isok mulai basa-basi disik cek obrolane isok mengalir. Terus alon-alon mulai takon opo’o de’e menjauh. Nek ancen bener awak dewe sing dadi penyebab de’e kecewa, awakmu njaluk sepuro dan usahakno gak bakal baleni maneh.

Emotion: sad
BIyen, aku tau melu arung jeram karo keluargaku. Pas kui, aku isih cilik. Awak dhewe sak keluargo ngumpul neng omahe simbah neng daerah Bekasi sing wis mepet karo Jakarta. Nek ora salah kui akhir-akhir taun, yen ora Desember akhir yo Januari awal. Awak dhewe pas kui ngerencanake dolan neng daerah-daerah Puncak, Bogor. Neng kono pakdeku nemu, panggon sing iso gawe dolanan arung jeram. Awale rodo ragu-garu aku arep melu neng prahune. Aku pas kui durung iso renang. Aku wedi nek tibo seko prahu karete kui lan keli tekan mbuh neng endi. Nanging, pas wis dijelaske karo petugase neng kono. Aku dadi ngeroso ayem lan tetep numpak prahune, senadyan rodo gemeter tetepan.

Emotion: fear
Tahun iki akhire aku lulus kuliah. Tapi mergo lagi pandemi, dadi gak onok sing jenenge wisuda. Dadi aku mek njupuk ijazah tok nang kampus terus wes mari. Berhubung kampung halamanku adoh teko kampus, dadi aku milih ndekem nang kosan sampe wayahe njupuk ijazah terus usung-usung gawe balik moleh. Aku lulus ket wulan April, dan njupuk ijazah Mei. Mamaku ngomongi aku nek aku bakal disusul Juni minggu awal, tapi aku ngomong nek aku sek kepingin ngentekno waktu nang kosan ambek konco-koncoku sampe akhir Juni. Nang kono mama langsung nutup telpon dan aku langsung panik. Aku telpon balik gak diangkat-angkat. Akhire aku takon bapakku, jarene mama kecewa soale aku gak gelem moleh. Aku langsung jelasno, aku gelem moleh, cuma aku kepingin manfaatno waktu gawe bareng-bareng karo koncoku sak durunge aku pisah adoh karo mereka. Bapakku isok maklumi dan cerito iku nang mama. Jare sih mama alon-alon isok maklumi, tapi jujur aku gak isok gak kepikiran. Ben dino aku telpon gawe njaluk sepuro, tapi mamaku koyok gak ikhlas ngeiyani. Aku nyesel banget seh marai mamaku sekecewa iku, tapi di sisi lain, ancen aku salah ta nek aku sek kepingin dolen ambek koncoku?

Emotion: sad
Akeh kasus ketinggalan pesawat amarga petugas sing ana ning bandara kuwi kurang sigap lan kurang tanggep ngewenehi informasi kanggo para penumpang. Informasi iki yaiku jadwal mlebu pesawat, jadwal terakhir nutup lawang pesawat utawa wates akhir penumpang mlebu, lan uga jadwal pesawat mulai mabur menyang tujuan. Kamangka kuwi, ning Indonesia saiki akeh penerbangan sing diprotes penumpange amarga kurang informasi saka petugas lan marai penerbangan iki ana wae halangane. Amarga kuwi, awak dhewe sing laku dadi penumpang kudu wani ngewenehi kritik lan saran marang perusahaan utawa petugas bandara babagan komunikasi ben transportasi udara ning indonesia iki lancar lan uga ora ana hambatan.

Emotion: surprise
Dino iki iku dino pertama Satya dadi karyawan anyar nang Kantor panggon kerjane. Ndredeg jelas, tapi sing luwe akeh iku roso wedine. Kantor panggone kerjo iku sek dadi panggon sing anyar gawe de’e, sing otomatis de’e sek asing karo panggon iku. Iku sing marakno de’e wedi. Pas wes nang Kantor ae, de’e sek ngeroso wedi karepe dewe soale sek durung ngeroso familiar ambek panggon kerjone. Mergo iku, pergerakane de’e sek kaku, dan de’e mek ndekem nang mejo kerjone tok. Kate nanng jedhing ae ditahan soale wedi nyasar. De’e baru wani gawe beranjak iku pas dijaki rekan kerjone gawe mangan nang Kafetaria. Sak liyane iku, Satya sek milih gawe meneng tok nang panggon kerjane.

Emotion: fear
Desi iku paling seneng nek preian nang desone mbah e, soale bakal akeh nemu kewan dan isok dolen bareng kewan iku sisan. Isuk-isuk, de’e dijak ambek pakdhene nang kandang soang. Nang kono, pakdhene ngekeki mangan gawe angonane iku mau. Pas enak-enak soange podo mangan, pakdhene njupuki ndhog soang iku mau gawe didol. Desi melu njupuk ndhog iku. Tapi, onok siji soang sing ngonangi Desi. Soang iku mau langsung mbengok buanter marakno Desi kaget. Desi langsung panik pas soang iku mau ngejar de’e. Jelas de’e keweden lah, wong soang e iku guede pol, luwe gede timbang awake dewe. Dadi Desi berusaha kabur teko soang iku sambil nyekel ndhog nang tangane. De’e mlayu terus sampe tutuk omah mbah e.

Emotion: fear
Pas diklat bocah MABA biyen, aku ambek konco-konco panitia mesti ngadakno jelajah kanggo seneng-seneng ben bocah-bocah maeng iku ora blenger ambek acarane. Nah ono salah sijine bocah sing anyar maeng iku tingkahe ora karoan mergo saking senenge ambek acara iku maeng. Terus pas bocahe maeng mencolot kali, mergo kaline maeng kan banyune mili terus karo banyune sing beninge ora karoan, moro-moro telonone maeng suwek pas tengah-tengah mencolot maeng, nah bocah-bocah sing kelompoke maeng iku langsung guyu mekakak mergo guyokno wong, nah bocah iku maeng langsung meneng klekep mergo saking isine ambek opo sing dialami maeng. Yo ancene perkoro ngunuku ora kenek dibade kapan tekone.

Emotion: shame
Biyen pas kulia, bocah-bocah iku mesti ngejak manggang iwak nang omahku, soale ancene aku duwe tambak. Nah pas iku ono koncoku sing biasane ora tau melok moro-moro melok soale pengen ngerti daerah gonanku. Pas tok gonanku bocah-bocah mesti tak jak mancing nang tambak, nah iku sing garai bocah-bocah iku seneng nag dolan nang omahku. Opo maneh panggonane iku enake pol. Terus koncoku sing ora tau melok maneg yo senenge pol. Mari ngnunu mari mancing yo wes koyok biasane, iwak iku dibeteti terus dipanggang. Tapi koncoku sing lagek melok maeng moro-moro jepiping polahe jijik ambek ambune iwak betetan sing amise ora karoan. Mangkane bocahe kok rodok ngadoh karo bocah-bocah sing beteti.

Emotion: disgusted
BPJS iku singkatan teko Badan Penyelenggara Jaminan Sosial, yaiku lembaga khusus sing tugase gawe nyelenggarakno jaminan kesehatan ambek ketenagakerjaan gawe masyarakat, PNS, sampe pegawai swasta. Kabeh WNI wajib melu program nduwene BPJS. Jenis BPJS iku onok loro, yaiku BPJS kesehatan karo BPJS ketenagakerjaan. Iuran ben wulane iku tergantung jenis karo kelase dewe-dewe, dan iku dibayarno sak durunge tenggat tanggal sing wes ditentukno. Pendaftaran BPJS iku bakal luwe akeh diurusno karo petugas BPJS e, dadi awak dewe garek nyiapno berkas sing dibutuhno, mbari ngono kabehe bakal dicikno karo petugase. Nek awakmu gelem pengurusane luwe cepet, japrien terus petugase ben cepet diurusno.

Emotion: angry
Yen awak dhewe ngelakoke kesalahan kui awak dhewe kudu ngaku. Yen awak dhewe ora ngaku, bakal ono perkoro liyo sing jedul. Opo meneh iki kontekse neng donyo kerjo sing garapan wong siji karo wong liyo kui ono saling berhubungan. Awak dhewe ora gelem ngandani kesalahane dhewe kui mergo wedi diseneni. Nanging yen awak dhewe ngebiarke kesalahan kui konco kerjone awak dhewe sing liyo bakal melu salah pekerjaane. Supoyo kesalahane kui ora soyo parah, awak dhewe kudu ngandani salahe awak dhewe secepet mungkin.  Harapane perokoro kui iso dirampung bareng-bareng. Dadi garapane kui tetep iso rampung sesuai karo wektune lan tetep duwe kwalitas sing apik. 

Emotion: fear
Tumpukan sampah kuwi bisa marai ora nyaman ning mripat lan uga bisa marai jijik amarga tumpukan sampah kuwi bisa ngetokake mambu senajan mung tumpukan kertas, kardus, utawa wadah sing digawe saka plastik. Tumpukan sampah iki sering dadi pojokan sing nyaman kanggo para kewan mbuwak kotoran kaya cicak, coro, lan uga tikus. Kamangka, barang-barang iki kudu disingkirake. Cara nyingkirake sampah iki akeh banget. Barang iki kudu diseleksi lan barang sing apik iki bisa didol ning internet. Barang iki uga bisa didaur ulang dadi alat sing luwih manfaat kaya dadi kerajinan, utawa bisa dikilokake ning tukang loak ben bisa dadi dhuwit kanggo jajan. 

Emotion: disgusted
Peristiwa sing ana ning Kanjuruhan sing ngelibatake suporter kuwi dadi trauma dhewe kanggo warga kabupaten Malang amarga akeh banget keluwarga sing seda lan kabeh mayit dijejer ning ndalan lan ambulan sing ora ana mandhege. Trauma iki ditambah karo para pelaku sing saling lempar tanggung jawab uga ora ana empati marang korban sing wis seda lan sekarat. Kamangka, saiki yen ana rame-rame ning sawijining panggon, acara apa wae panitiane mesti bingug lan wedi yen perkara Kanjuruan bakal kebalen maneh. Wong akeh sing sekarat amarga sesek napas, kangelan ambegan, kanthi akehe wong kang bingung nggolek anak lan keluargane dadi pangiling-iling kanggo para keluarga.

Emotion: fear